Nogle år efter anlagdes kulturhuset [[Dokk1]] henover banen på stedet. Kulturhuset stod færdig i 2015 og huser blandt andet Aarhus' nye hovedbibliotek og borgerservicecenter. Desuden kunne stedet ved åbningen byde på noget så specielt som en jernbaneoverskæring med bomme for fodgængere under huset. Grenaabanens tog kom dog kun til at køre gennem huset på denne måde et års tid, for året efter blev driften på banen indstillet, da den skulle ombygges for at indgå i den nye [[Aarhus Letbane]]. I den forbindelse anlagdes der en ny Dokk1 Station på omtrent samme sted som den gamle. Den nye station kom til at ligge delvist under kulturhuset, som banen fortsat går under.<ref>[http://www.letbanen.dk/media/240847/03_Mindet-Østbanetorvet.pdf Kort over strækningen Mindet - Østbanetorvet], Aarhus Letbane.</ref> Stationen åbnede 21. december 2017 som en del af letbanens første etape mellem [[Aarhus Hovedbanegård|Aarhus H]] og [[Aarhus Universitetshospital Station|Aarhus Universitetshospital]].<ref>[http://www.letbanen.dk/nyheder/nyheder/2017/letbanen-aabner-21dec/ ''Aarhus Letbane åbner den 21. december''] {{Webarchive|url=https://web.archive.org/web/20171222051205/http://www.letbanen.dk/nyheder/nyheder/2017/letbanen-aabner-21dec/ |date=22. december 2017 }}, Aarhus Letbane, 20. december 2017.</ref>
Bygninger,_konstruktioner_og_anlæg